Δημήτριος Κορομηλάς

Ο Δημήτριος Κορομηλάς (Αθήνα, 1850 - 1898) ήταν Έλληνας θεατρικός συγγραφέας, δημοσιογράφος και εκδότης. Θεωρείται ότι ανανέωσε το ελληνικό θέατρο της εποχής του και ότι καθιέρωσε το κωμειδύλλιο και το δραματικό ειδύλλιο στην Ελλάδα με τα δύο γνωστότερα έργα του, «Η τύχη της Μαρούλας» (1889) και «Ο αγαπητικός της Βοσκοπούλας» (1891).

 Γιος του εκδότη Ανδρέα Κορομηλά και αδερφός του Λάμπρου Κορομηλά, μεγάλωσε σε λογοτεχνικό περιβάλλον και σπούδασε φιλολογία στη Γαλλία και στη Γερμανία όπου είχε την ευκαιρία να έρθει σε επαφή με την ευρωπαϊκή λογοτεχνία. Συνέχισε την οικογενειακή παράδοση των εκδόσεων εκδίδοντας και διευθύνοντας την προοδευτική εφημερίδα «Εφημερίς» (Οκτώβριος 1873) μαζί με τον Ιωάννη Καμπούρογλου, την πρώτη ημερήσια αθηναϊκή εφημερίδα. Ο Δ. Κορομηλάς όμως έγινε ευρύτατα γνωστός ως θεατρικός συγγραφέας. Συνέγραψε πάνω από 50 θεατρικά έργα καλύπτοντας όλα τα θεατρικά είδη και εξασφαλίζοντας την αποδοχή του κοινού. Τα έργα του ανέβασαν οι μεγάλοι θίασοι της εποχής (θίασος Ταβουλάρη – Παντόπουλου) και αργότερα η Νέα Σκηνή του Χρηστομάνου) και ορισμένα συνεχίζουν να έχουν επιτυχία ακόμα και τώρα. Ο Κορομηλάς καθιέρωσε δύο νέα θεατρικά είδη, το Κωμειδύλλιο και το Δραματικό ειδύλλιο με τα έργα «Η τύχη της Μαρούλας» (1889) και «Ο αγαπητικός της Βοσκοπούλας» (1891). Για την κωμωδία είχε δηλώσει ότι: «Αποστολή της κωμωδίας είναι το να απεικονίζει, φωτίζουσα συγχρόνως υψόθεν διά του ιδανικού της τέχνης φωτός, τον αληθή κοινωνικόν βίον» Ενδεικτική της απήχησης που είχε ο Κορομηλάς είναι η επιλογή του έργου του «Ο θάνατος του Περικλέους» για την πρεμιέρα του –τότε- Βασιλικού Θεάτρου (1901) καθώς επίσης και η μεταφορά των έργων «Η τύχη της Μαρούλας» (1912) και «Ο αγαπητικός της βοσκοπούλας» (1932) στον κινηματογράφο με τεράστια επιτυχία. Στα νεότερα χρόνια την «Τύχη της Μαρούλας» έχουν σκηνοθετήσει μερικοί από τους σημαντικότερους έλληνες σκηνοθέτες, με σημείο αναφοράς τον Κάρολο Κουν και το Θέατρο Τέχνης «Κάρολος Κουν» το 1974. «Φίλου εντολή» (1874) «Κύριο Κουκάκη και τον υιό του» (1874), «Ερωτος θυσία» (1875) «Η σύζυγος του Μισέλ Ζανή» (1875) «Ο Πετεινός» (1875), «Τα πρώτα δάκρυα» (1875) «Υιός του οψοπώλου» (1875) «Λέων παράνυμφος» (1876) «Το ύδωρ της λήθης» (1877) «Εφαγες βλίττα» (1878) «Δικηγόρου ατυχία» (1878) «Παγκάστη» (1878) «Ακτίς εν σκότει» (1879). «Ο Μίτος της Αριάδνης» (1883) «Ο Θάνατος του Περικλέους» (1884) «Ο Θάνατος των θανάτων» (1884) «Κάμμα» (1885). «Κλυτία» (1886) «Η Κυρία Βεράντη» (1886) «Η Πτώσις του υπουργείου» (1887), «Εφημερίδες» (1889) «Ευρυμέδη» (1889) «Η τύχη της Μαρούλας» (1889) «Ο αγαπητικός της Βοσκοπούλας», (1891) «Ανακρέων» Κατάλογος θεατρικών παραστάσεων που βασίζονται στα έργα του Δημ. Κορομηλά. Γιαλουράκης Μανώλης, «Κορομηλάς Δημήτριος», Μεγάλη Εγκυκλοπαίδεια της Νεοελληνικής Λογοτεχνίας9. Αθήνα, Χάρη Πάτση, χ.χ. Κορομηλάς Γεώργιος Δ., «Δημήτριος Α. Κορομηλάς», Νέα Εστία44, ετ.ΚΒ΄, 1η/7/1948, αρ.504, σ.842-844. Λάσκαρης Ν.Ι., «Κορομηλάς Δημήτριος», Μεγάλη Ελληνική Εγκυκλοπαίδεια14. Αθήνα, Πυρσός, 1930. Μάκης Βασίλης Χ., «Το ελληνικό κωμειδύλλιο», «Δημήτριος Κορομηλάς», «Η προσφορά του Κορομηλά στο θέατρο» και «Η τύχη της Μαρούλας», Δημητρίου Α. Κορομηλά, Η τύχη της Μαρούλας. Τρίπρακτο κωμειδύλλιο – Ο θάνατος του Περικλή. Μονόπρακτη κωμωδία, σ.11-15, 17-24, 25-39 και 40-70. Αθήνα – Γιάννινα, Δωδώνη, 1984. Μακρής Σόλων, «Θέατρο Τέχνης «Κάρολος Κουν»: Η τύχη της Μαρούλας του Δ.Κορομηλά», Νέα Εστία96, ετ.ΜΗ΄, 15/7/1974, αρ.1129, σ.1191-1192. Σιδέρης Γιάννης, «Ένας πρωτοπόρος του θεάτρου», Νέα Εστία44, ετ.ΚΒ΄, 1η/7/1948, αρ.504, σ.844-845. Σπάθης Δημήτρης, «Κορομηλάς Δημήτριος», Παγκόσμιο Βιογραφικό Λεξικό5. Αθήνα, Εκδοτική Αθηνών, 1986. Χατζηπανταζής Θόδωρος, Το Κωμειδύλλιο Τόμος πρώτος. Το κωμειδύλλιο και η εποχή του. Αθήνα, Ερμής, 1981. Χατζηπανταζής Θόδωρος, «Η Τύχη της Μαρούλας Η ιδεαλιστική προκατάληψη της ηθογραφικής τέχνης», Το Κωμειδύλλιο, Τόμος δεύτερος, σ.11-19. Αθήνα, Ερμής, 1981. Βάλτερ Πούχνερ,΄΄Η τύχη της Μαρούλας΄΄, στο Ανθολογία νεοελληνικής δραματουργίας, τομ.Β', Από την επανάσταση του 1821 ως τη μικρασιατική καταστροφή, εκδ. Μ.Ι.Ε.Τ., Αθήνα, 2006, σελ.345-352 «Ο πρωτοπόρος Δημήτρης Κορομηλάς» της Ρ. Γρηγορίου, Το Βήμα, 26/7/98 Δημήτρης Κορομηλάς (Εθνικό Κέντρο Βιβλίου) Δημήτριος Κορομηλάς, εφημερίδα ΣΕΗ, η Ατάκα, (σελ 8,9)